text: नई दिल्ली। भारत के गृह मंत्रालय ने पार्लियामेंट्री पैनल में कहा कि भारत में हमले कराने के लिए पाकिस्तान में सिख युवाओं को आईएसआई (पाक खुफिया एजेंसी) आतंकी प्रशिक्षण दे रहा है। यही नहीं, कनाडा और अन्य देशों में रहने वाले सिखों को भी भारत के खिला झूठ और नफरत फैलाने वाले प्रोपेगेंडा के साथ उकसाया जा रहा है। केंद्रीय गृह सचिव के नेतृत्व में गृह मंत्री के टॉप ऑफिशियल्स ने कमेटी को कहा कि सोशल मीडिया और इंटरनेट से युवाओं को भड़काया जा रहा है, जिससे कट्टरवाद एक बड़ी चुनौती के रूप में उभर रहा है।